Taalgebruik: treinArgieffoto (Foto: Patrick Pascal Schauß/Pixabay) Pendelaars haal/neem elke oggend ŉ trein op die stasie en klim dan daar in/op die trein. Jy mis [eerder as (formeel) verpas] die trein, haal dit nie of kom laat vir die trein. Hulle reis per trein of reis/ry met die trein. Vrag word per spoor [NIE: per trein] vervoer. Drie trokke of goederewaens van die goedere-/vragtrein en die eet-/passasierswa [NIE: trok] van die passasierstrein het ontspoor en die spoorlyn of die Kaapstad-Kapteinsklip-trajek is gesluit. ŉ Stasie het ŉ perron [eerder as platform]. Hierdie brokkie is gepubliseer in die boek:Skryf Afrikaans van A tot Z Uitgewer: Pharos Prys: R450-00* * Prys onderhewig aan verandering